แอร์พอร์ต เรล ลิงก์ เร่งสร้างบันไดเลื่อน-ทางลาดเพิ่มเติมที่สถานีพญาไท
(ภาพจากประชาสัมพันธ์รถไฟฟ้า ร.ฟ.ท.),รถไฟฟ้า ร.ฟ.ท. เตรียมก่อสร้างบันไดเลื่อนเพิ่ม รวมถึงทางลาดเพื่อให้ผู้โดยสารใช้ในการขนย้ายกระเป๋าเดินทางที่สถานีรถไฟฟ้า แอร์พอร์ต เรล ลิงก์ พญาไท ขณะที่รมช.คมนาคม ตรวจเยี่ยมการให้บริการผู้โดยสาร,เมื่อวันที่ 4 พ.ย.59 นายสุเทพ พันธุ์เพ็ง รองกรรมการผู้อำนวยการใหญ่ บริษัท รถไฟฟ้า ร.ฟ.ท. จำกัด (รฟฟท.) หรือผู้ให้บริการรถไฟฟ้าแอร์พอร์ต เรล ลิงก์ พร้อมด้วยผู้บริหารระดับสูงให้การต้อนรับ นายออมสิน ชีวะพฤกษ์ รัฐมนตรีช่วยว่าการกระทรวงคมนาคม นายสนิท พรหมวงษ์ อธิบดีกรมการขนส่งทางบก และนายสุระชัย เอี่ยมวชิรสกุล ผู้อำนวยการองค์การขนส่งมวลชนกรุงเทพ ได้เดินทางมาตรวจเยี่ยมการอำนวยความสะดวกให้แก่ผู้โดยสารที่ใช้บริการรถไฟฟ้าแอร์พอร์ต เรล ลิงก์ ที่สถานีพญาไท,นอกจากนี้ยังได้ตรวจเยี่ยมการปฏิบัติงานของเจ้าหน้าที่ประจำสถานี รวมถึงสิ่งอำนวยความสะดวกสำหรับผู้โดยสาร ได้แก่ ลิฟท์โดยสาร บันไดเลื่อน ทางเชื่อมระหว่างสถานีรถไฟฟ้าแอร์พอร์ต เรล ลิงก์ พญาไท กับ สถานีรถไฟฟ้าบีทีเอส พญาไท และ ป้ายแนะนำเส้นทางต่างๆ,นายสุเทพ กล่าวว่า ขณะนี้บริษัทฯกำลังจัดสร้างบันไดเลื่อนเพิ่มเติมอีกจำนวน 1 ตัว โดยจะแล้วเสร็จภายในระยะเวลา 8 เดือน และระหว่างนี้บริษัทจะจัดสร้างทางลาดบริเวณบันไดทางลงเพิ่มเติม เพื่อให้ผู้โดยสารสามารถเคลื่อนย้ายกระเป๋าเดินทางได้อย่างสะดวกมากยิ่งขึ้น รวมทั้งจะพิจารณาเพิ่มรถโดยสารประจำทาง เส้นทางพิเศษ จากสถานีรถไฟฟ้า แอร์พอร์ต เรล ลิงก์ พญาไทเข้าไปสู่ในตัวเมืองฝั่งพระนคร เพื่อให้บริการแก่ผู้โดยสารชาวต่างประเทศด้วย
รถไฟฟ้า ร.ฟ.ท. เตรียมก่อสร้างบันไดเลื่อนเพิ่ม รวมถึงทางลาดเพื่อให้ผู้โดยสารใช้ในการขนย้ายกระเป๋าเดินทางที่สถานีรถไฟฟ้า แอร์พอร์ต เรล ลิงก์ พญาไท ขณะที่รมช.คมนาคม ตรวจเยี่ยมการให้บริการผู้โดยสาร
รถไฟฟ้า,แอร์พอร์ต เรล ลิงก์,สุเทพ พันธุ์เพ็ง,ออมสิน ชีวะพฤกษ์,สนิท พรหมวงษ์,สุระชัย เอี่ยมวชิรสกุล,เศรษฐกิจ